**17.05.2021**

**E pasta nosaukums**

Par revakcinācijas organizēšanu

**E pasta teksts**

Nacionālais veselības dienests aicina pārdomāti organizēt personu revakcināciju, ņemot vērā:

* Personām, kurām uzsākta vakcinācija ar viena ražotāja vakcīnu, kurss ir jāpabeidz ar to pašu produktu. Drošums un efektivitāte savstarpēji dažādu jauktu vakcīnu devu gadījumā vairākās valstīs tiek izvērtēti, taču to rezultāti vēl nav zināmi un pieejami. (vakcinācijas rokasgrāmata 10 lapa);

Pirms otrās devas veikšanas pārliecinieties, ka pirmā deva ir veikta ar tā paša ražotāja vakcīnu, ar kuru plānots vakcinēt otrajā reizē.

*Izņēmumi*, kad otrai vakcīnas pret Covid-19 devai var tikt izmantota citas tehnoloģijas vakcīna pret Covid-19 ir:

* Pēc pirmās devas saņemšanas personai attīstījusies anafilakse vai nopietna alerģiska reakcija, tad otrās devas nodrošināšanai jāizmanto citas tehnoloģijas vakcīnas pret Covid-19. Piemēram, anafilakse pēc vīrusa vektora vakcīnas, otrai devai izmanto mRNS vakcīnas. Un otrādi.
* Ja persona ir grūtniece un pirmā vakcīnas deva veikta ar adeno vīrusa vektora tehnoloģijas vakcīnu (*Vaxzevria* (Astra Zeneca)), tad otrai devai rekomendē izmantot mRNS vakcīnu *(Comirnaty* vai *Moderna*) ar intervālu 12 nedēļas pēc pirmās devas saņemšanas. (pamatojumu skatīt sadaļā III pie grūtnieču vakcinācijas).

Ja personas apzinātas rīcības gadījumā bez jebkāda medicīniska vai procedūras izmaiņu pamatojuma, kā otrā deva saņemta citas tehnoloģijas vakcīna pret Covid-19, tad trešā deva nav jāplāno un jāievada, lai arī kāda būtu pēdējā pret Covid-19 saņemtās vakcīnas ražošanas tehnoloģija. Piemēram: pirmā deva saņemta ar ražotāja Astra Zeneca vakcīnu *Vaxzevria*, otrā deva ar mRNS vakcīnu (*Comirnaty* vai *Moderna*). Tad vēl viena mRNS vakcīnas deva nav indicēta un nav jāievada! (vakcinācijas rokasgrāmata 11 lapa);

* Ja personai konstatēta nopietna alerģiska reakcija pēc Covid-19 vakcīnas 1. devas ievadīšanas un neraugoties uz to, šī persona tomēr vēlas saņemt arī 2. vakcīnas devu, lūdzam pacientu novirzīt uz stacionāru vakcinācijas kabinetiem, kur pieejama tūlītēja stacionārā palīdzība un pastiprināta medicīniskā uzraudzība. (vakcinācijas rokasgrāmata 12 lapa);
* Precīzi un saprotami jāvienojas ar personu pirmās devas saņemšanas laikā  par nākamo nepieciešamo vakcinācijas vizīti (datumu un laiku)  atbilstoši lietošanas instrukcijā norādītajam:
  + Pfizer/BioNTech 2. deva jāsaņem  21 dienu jeb 3 nedēļas pēc 1. devas.
  + Moderna vakcīnai 2. deva jāsaņem 28 dienas jeb 4 nedēļas pēc 1. devas.
  + Vaxzevria (AstraZeneca) vakcīnai 2. devas rekomendētais intervāls ir 4-12 nedēļas. 2. devas saņemšanas vizīte plānojama tuvāk 12. nedēļai;
  + Jansen vakcīnai revakcinācija nav nepieciešama.
* Vaxzevria (AstraZeneca) piegādātās vakcīnas jāizmanto tikai otro devu vakcinācijai, jo šobrīd no ražotāja nav apstiprināti precīzi nākamo piegāžu datumi un apjomi. Ja revakcinācijas dienā  veidojas vakcīnu atlikumi no flakona, tad uz revakcināciju aicina citas personas, kurām  ir tuvāks revakcinācijas laiks 12 nedēļām, ņemot vērā, ka:
  + 6 stundas pēc atšķaidīšanas no +2 līdz +30 ºC
  + 48 stundas uzglabājot ledusskapi ((2°C - 8°C)
* Veicot personas pierakstu ViVaT kalendārā uz revakcināciju, personai tiek izsūtīta īsziņa par otrās potes saņemšanas vietu, datumu un laiku, kā arī atgādinājuma īsziņa vienu dienu pirms revakcinācijas dienas. Ja persona pieraksta laiks ViVaT kalendārā  tiek mainīts no ārstniecības iestādes puses, tad persona par to tiek informēta ar īsziņu.

Aktuālā vakcinācijas rokasgrāmatas versija ir pieejama šeit:

<https://www.vmnvd.gov.lv/lv/vakcinacijas-rokasgramata-informativais-materials-vakcinacijas-veicejiem>